นายกฯ ทรูโด ติดโควิด - จีนพบนักกีฬาและเจ้าหน้าที่โอลิมปิกติดเชื้อเพิ่ม 37 ราย
He will not be able to be in Parliament later on Monday when it reopens after a winter break; he intends to attend remotely 
OTTAWA — นายกฯ ทรูโด กล่าวกับสื่อแคนาดา เพรสส์ ว่าตนเริ่มกักตัวมาตั้งแต่สัปดาห์ที่แล้วหลังจากที่บุตรคนหนึ่งมีผลตรวจโควิดเป็นบวก และเมื่อเช้าวันจันทร์ ผลตรวจโควิดล่าสุดของตนออกมาเป็นบวก แม้ผลตรวจแบบให้ผลด่วน หรือ rapid test ก่อนหน้านี้ได้แสดงผลเป็นลบก็ตาม นายกรัฐมนตรีของแคนาดาวัย 50 ปีผู้นี้ เคยเข้าสู่กระบวนการกักตัวสองสัปดาห์เมื่อเดือนมีนาคม ปี ค.ศ. 2020 เมื่อภรรยาของเขามีผลตรวจโควิดเป็นบวกในตอนนั้น แต่ตัวเขาเองมีผลตรวจเป็นลบ ในช่วงไม่กี่เดือนมานี้ สมาชิกในคณะรัฐมนตรีของแคนาดาหลายคนต่างมีผลตรวจโควิดเป็นบวก รวมทั้งรัฐมนตรีต่างประเทศ เมลานี โจลีย์ ด้วย ขณะเดียวกัน จีนตรวจพบนักกีฬาและเจ้าหน้าที่โอลิมปิกติดโควิด 37 รายวันอาทิตย์ เจ้าหน้าที่จัดการแข่งขันกีฬาโอลิมปิกฤดูหนาวที่กรุงปักกิ่ง เปิดเผยว่า พบนักกีฬาและเจ้าหน้าที่ของทีมชาติต่าง ๆ ติดโควิด 37 รายในวันอาทิตย์ เพิ่มเติมจากจำนวน 34 รายเมื่อวันเสาร์ ก่อนพิธีเปิดการแข่งขันจะเริ่มขึ้นในวันศุกร์นี้